Simona Halep: "Sigur o să mă vaccinez. Vreau să se termine odată cu această pandemie“.
Simona Halep spune că se va vaccina împotriva coronavirusului. Sportiva "vrea să se termine odată cu această pandemie“.
Simona Halep susține că se va vaccina anti-Covid, atunci când se va putea, conform unei postări de pe pagina de Facebook a Ministerului Sănătății.După ce a trecut prin Covid, Simona vrea să se vaccineze, acum că știe cum se simte această boală."Da, sigur o să mă vaccinez când o să fie posibil, fiindcă vreau să se termine odată cu această pandemie", a spus Simona."Cu toții noi ne dorim să se termine această pandemie cât de repede. Să ne întoarcem la lucrurile și oamenii pe care îi iubim. La sporturile noastre preferate. Pentru asta e nevoie să fim responsabili, să fim ca Simona", se mai arată în postarea de pe rețeaua socială.